OpenLLM-France/wikimedia huggingface dataset:
# Atenodor Cananita

Atenodor Cananita, en llatí Athenodorus Cananites, en grec antic Άθηνόδωρος Κανανίτης, fou un filòsof estoic conegut per cananita per haver nascut el seu pare a la ciutat de Cana, a Cilícia. Ell era nascut a Tars i fou conegut també com a Atenodor de Tars.
Probablement era la mateixa persona que Ciceró anomena Atenodor Calb. Va viure a Rodes on va aprendre de Posidoni les doctrines estoiques. Després va anar a Apol·lònia, on va atreure l'atenció d'Octavi, al qual va seguir a Roma. Fou conseller de l'emperador al qual donava les seves opinions amb total llibertat, i segons Zòsim, el govern d'August fou benigne mercès als consells d'Atenodor. Fou el mestre de Claudi, després emperador. Ja gran, va tornar a Tars llavors governada per Boet (Boethus) que havia estat favorit de Marc Antoni. Atenodor va provocar la seva expulsió i va establir l'ordre trencat en el període de l'anterior governant. Va aconseguir d'August la remissió de la vectigàlia per la ciutat de Tars. Va morir a 82 anys i la seva memòria fou honorada per un festival anyal i un sacrifici ritual.
Va escriure una obra contra les Categories d'Aristòtil (atribuïda per alguns autors a Atenodor Cordilió), una història de Tars, un llibre dirigit a Octàvia i d'alguns altres que mencionen Plutarc i Diògenes Laerci.

## Referències

* ↑ 3.Athenodorus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 403-404
# Manuel Vázquez Hueso

Manuel Vázquez Hueso (Churriana de la Vega, 31 de març de 1981) és un ciclista espanyol que fou professional des del 2006 i fins al 2010. El seu millor èxit fou la victòria final a la Volta a l'Alentejo.
A l'abril de 2010 es va anunciar que havia donat positiu per EPO en un control realitzat el mes anterior. Va ser suspès i apartat de l'equip.

## Palmarès

* 1999
** 1r a la Copa d'Espanya de ciclisme
* 2003
** Vencedor d'una etapa a la Volta a Lleó
* 2004
** Vencedor d'una etapa a la Volta a Galícia
* 2005
** Vencedor d'una etapa a la Volta a Extremadura
** Vencedor d'una etapa a la Volta a Tenerife
* 2006
** Vencedor d'una etapa a la Volta a La Rioja
* 2007
** 1r a la Volta a l'Alentejo i vencedor d'una etapa
* 2008
** Vencedor d'una etapa a la Volta a la Comunitat Valenciana
** Vencedor d'una etapa a la Rothaus Regio-Tour

### Resultats a la Volta a Espanya

* 2007. 49è de la classificació general
* 2009. 15è de la classificació general

## Referències

* ↑ «El corredor andaluz Manuel Vázquez, positivo por EPO». elcorreo.com, 26-04-2010 [Consulta: 8 febrer 2016].
* ↑ «El Andalucía Cajasur expulsa a Vázquez tras dar positivo por EPO». abc.es, 27-04-2010 [Consulta: 8 febrer 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Can Pitarra

«Can Pitarra» té aquests significats:
* Can Pitarra (Campins), masia de Campins, al Vallès Oriental
* Can Pitarra (Cervelló), masia de Cervelló, al Baix Llobregat
# Negrepont

Negrepont (italià: Negroponte) fou el nom que rebé a l'edat mitjana l'estret de l'Eurip, que separa Eubea de Beòcia, per una mala segmentació del grec στὸν Εὔριπον (cap a l'Eurip), interpretat com a στὸ Νεύριπον (pronunciat sto Névripon) per etimologia popular, tal vegada a través del venecià. En són variants Egripo i Egripos. Per metonímia també s'usà per referir-se, principalment, a:
* La ciutat de Calcis, situada al costat euboic de l'Eurip
* L'illa d'Eubea sencera, amb capital a Calcis
* La Triarquia de Negrepont, un estat croat establert a Eubea a l'òrbita de la República de Venècia
# Alía

Alía és un municipi de la província de Càceres, a la comunitat autònoma d'Extremadura, comarca de Las Villuercas, situat al NE de la capital de la província.
El seu nom prové de l'àrab ʿĀliya (عالية), que significa "alta", (és a 582 metres d'altitud) L'any 2009 tenía 1.021 habitants i 2.104 l'any 1980. Gentilici: alians/alianes.
Alía va pertànyer a la zona sota control de la República espanyola fins 1938. A Alía varen néixer els germans Rodríguez Juárez que varen formar part d'un escamot de maquis durant els anys posteriors a la Guerra Civil Espanyola.

## Referències

* ↑ «Alía». Gran Enciclopèdia Catalana. [Consulta: 21 juliol 2019].
* ↑ Nueva Enciclopedia Larousse (en castellà). 2a. Barcelona: Planeta, 1984, p. 318. ISBN 84-320-42-41-2.
* ↑ Jaumandreu, Maurici. L'Olor de pólvora: onze testimonis de la lluita antifranquista. Barcelona: El Gínjol, 2007. ISBN 978-84-964996-2-1.
# Taula d'orientació

Una taula d'orientació és un tipus de construcció que normalment es troba al cim de turons, muntanyes o en miradors situats en llocs elevats i que indica la direcció, i sovint la distància, d'elements geogràfics notables que es veuen des d'aquell punt. Normalment, s'hi indiquen els punts cardinals, o, almenys, el nord geogràfic.
Una taula d'orientació consisteix, generalment, en una placa circular o d'altres formes, muntada horitzontalment sobre un pedestal i on s'hi representa el paisatge que hi ha a l'entorn. Normalment estan fetes de metall i posades al damunt d'un pedestal metàl·lic, de ciment, o d'altres materials resistents.

## Referències

* ↑ «Construcció d'una taula d'orientació» (PDF). [Consulta: 2 abril 2021].

## Vegeu també

* Rosa dels vents
* Punt cardinal
# Charrat

Charrat és un municipi del cantó suís del Valais, al districte de Martigny.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Teatro Gayarre

* Per a altres significats, vegeu «Teatre Gayarre».
El Teatro Gayarre (espanyol) o Gayarre Antzokia (èuscar) és un teatre de Pamplona a l'avinguda de Carlos III. El teatre data de 1932. Malgrat això, l'origen del teatre es remunta a 1839, edificat com Teatro Principal a la Plaça de la Constitución (avui Plaça del Castillo), aprofitant el terreny del convent de les carmelites descalces després de la desamortització. Aquest teatre fou realitzat per l'arquitecte Pedro Manuel Ugartemendía, amb la façana de José de Nagusia. El Teatro Principal va dir-se així fins al 1903 que va canviar pel nom del tenor Julián Gayarre.

## Enllaços externs

* Teatro Gayarre - Lloc web oficial
# Lúčky (Žilina)

* Per a altres significats, vegeu «Lúčky».
Lúčky és un poble i municipi d'Eslovàquia que es troba a la regió de Žilina, al centre-nord del país.

## Ciutats agermanades

* Úvalno, República Txeca
# Erqueïnis

Els erqueïnis (Ercheiini) són una tribu de lepidòpters ditrisis de la família dels erèbids (Erebidae), subfamília Erebinae.

## Taxonomia

La tribu pot estar més estretament relacionada amb la tribu Hulodini, també dins d'Erebinae.

## Gèneres

* Anophiodes
* Ercheia

## Referències

* 1 2 Zahiri, Reza «Molecular phylogenetics of Erebidae (Lepidoptera, Noctuoidea)». Systematic Entomology, 2011. DOI: 10.1111/j.1365-3113.2011.00607.x.
# Serdiana

Serdiana (en sard, Serdiana) és un municipi italià, dins de la Província de Sardenya del Sud. L'any 2007 tenia 2.279 habitants. Es troba a la regió de Parteòlla. Limita amb els municipis de Dolianova, Donori, Monastir, Sant'Andrea Frius, Sestu, Settimo San Pietro, Soleminis i Ussana.

## Administració

Llista d'alcaldes :
| Període | Identitat | Partit |
| 2006- | Marcello Frau | Llista cívica |
# Taggasta

Taggasta fou una ciutat de l'Imperi Hitita, al nord d'Hattusa, que fou saquejada pels kashka després del 1400 aC sota el regnat d'Arnuwandas I.
Vers el 1300 aC estava en mans dels kashka de la ciutat de Pishuru, hegemonica entre les del poble kashka.

## Referències

* ↑ «Hittite Historical Atlas». Arxivat de l'original el 2018-10-08. [Consulta: 7 octubre 2018].
# Remy Bonjasky

Remy Bonjasky (Paramaribo, Surinam, 10 de gener de 1976) és un lluitador de Muay Thai dels Països Baixos i tres vegades campió del K-1 World Grand Prix al Japó.
Durant la seva infantesa es va dedicar al futbol però un trencament de la cama el va obligar a deixar de jugar. Als 18 anys un amic el va portar al Mejiro Gym, un gimnàs de Muay Tailandès, i des de llavors es va decidir a entrenar en l'especialitat. El primer combat va ser als 19 anys davant d'un holandès d'arts marcials mixtes (MMA), Valentijn Overeem. Bonjasky va guanyar per K.O. tècnic i des d'aquest moment va deixar el seu treball com a operador per dedicar-se a temps complet als seus entrenaments. El 6 de desembre de 2003 arriba al K-1 World Grand Prix que se celebra entre els vuit millors lluitadors de l'any al Japó. En els quarts de final es va enfrontar a Peter Graham guanyant en el primer round. Després en les semifinals va guanyar a Cyril Abidi ia la final va guanyar l'ídol local Musashi per decisió després de tres assalts.
A l'any següent, el 4 de desembre va defensar amb èxit el seu campionat guanyant en els quarts de final a Ernesto Hoost, a l'ex-boxejador Francois Botha i per segon any consecutiu al local Musashi encara que en aquesta ocasió amb més problemes, ja que va guanyar per decisió en el cinquè assalt. Va participar en el K-1 World Grand Prix però va abandonar per problemes tècnics. Al juliol de 2007 Remy va ajudar a la policia neerlandesa a arrestar a dos criminals britànics per la qual cosa va ser condecorat amb la medalla al coratge i l'honor. Més tard el 2008 tornà a guanyar el K-1 World Grand Prix.

## Títols

* 1998 IPMTF European Super Heavyweight champ
* 1999 WPKA World Super Heavyweight Muay Thai champion
* 2003 K-1 World GP champion
* 2003 K-1 World GP in Las Vegas champion
* 2004 K-1 World GP champion
* 2008 K-1 World GP champion

## Referències

* ↑ «Bonjasky krijgt medaille van politie» (en holandès). Omroep Flevoland, 31-07-2001. Arxivat de l'original el 24 de juliol 2011 [Consulta: 16 abril 2011].

## Enllaços externs

* Remy Bonjasky - Lloc web oficial
* http://www.k-1sport.de/en/database/show_fighter.php?id=22
# Moema hellneri

Moema hellneri és un peix de la família dels rivúlids i de l'ordre dels ciprinodontiformes.

## Distribució geogràfica

Es troba a Sud-amèrica: Perú (riu Amazones).

## Referències

* ↑ BioLib (anglès) i (txec)
* ↑ FishBase (anglès)

## Bibliografia

* Costa, W. J. E. M. 2003. Two new annual fishes of the genus Moema Costa, 1989, from the Peruvian Amazon (Teleostei, Cyprinodontiformes, Rivulidae). Bol. Mus. Nac., Zool. (Brasil) No. 513: 1-10.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Lúčnica nad Žitavou

Lúčnica nad Žitavou és un poble i municipi d'Eslovàquia que es troba a la regió de Nitra, al sud-oest del país. El 2022 tenia una població estimada de 974 habitants.

## Referències

* ↑ «Nitriansky kraj (Slovakia): Districts, Towns and Municipalities» (en anglès), 1 gener 2022. [Consulta: 19 abril 2022].
# Taiójnoie

Taiójnoie (en rus: Таёжное) és un poble del krai de Primórie, a l'Extrem Orient de Rússia, que en el cens del 2010 tenia 67 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
# Can Costa (Sant Esteve de Palautordera)

Can Costa és una masia de Sant Esteve de Palautordera (Vallès Oriental) inclosa a l'Inventari del Patrimoni Arquitectònic de Catalunya.

## Descripció

Edifici de planta rectangular, de planta baixa i dos pisos i coberta a dues vessants. La façana és molt irregular, ja que els pisos no són tots rectes. Hi ha un rellotge de sol sota el vèrtex de la teulada. Ha sofert moltes transformacions que han canviat la seva fisonomia.

## Història

No se sap la data de la seva construcció, però és una masia de les que es troben al Montseny, podria ser del segle xvi o del XVII. Hi ha però una data que ens dona el moment en què fou reformada i ampliada, al 1852, està situada al rellotge de sol. Recentment la façana ha estat pintada i arrebossada i l'interior arreglat.

## Referències

* 1 2 «Can Costa». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 octubre 2017].
# Nautilus clarkanus

Nautilus clarkanus és una espècie extinta de mol·lusc cefalòpode de la família Nautilidae. Visqué durant el Carbonífer inferior. Espècimens fòssils foren descoberts a la formació Spergen Hill Limestone d'Indiana. N. clarkanus ha sigut agrupat en un tàxon únic, juntament amb altres espècies extintes, basat en els caràcters compartits de les seves conquilles.

## Referències

* ↑ «BioLib: Nautilus clarkanus». [Consulta: 26 març 2021].
# Serdobsk

Serdobsk - Сердобск (rus) - és una ciutat de l'óblast de Penza, a Rússia. Es troba a la vora del riu Serdoba, a 97 km al sud-est de Penza.
Serdobsk es coneix ja des del 1699 com l'slobodà Serdobínskaia. A partir de mitjan segle xviii fou coneguda com a Bolxaia Serdoba. Rebé l'estatus de ciutat el 1780 i fou rebatejada com a Serdob, i finalment el nom passà a ser Serdobsk.
# Taghavard

Taghavard o Tağaverd (armeni: Թաղավարդ) és un poble de iure del districte de Khojavend de l'Azerbaidjan i també part de la província de Martuni de la disputada República d'Artsakh.
El nom Taghavard deriva de dues paraules armènies, Tagh, que significa barri (d'una ciutat), i Vard, que significa rosa. El poble, d'uns 1.300 habitants el 2005, ha tingut històricament una majoria de població armènia.

## Història

El poble va ser capturat per les forces armenes durant la Primer Guerra de Nagorno-Karabakh, i mantinguda sota control armeni també durant la Guerra de l'Alt Karabakh de 2020.

## Referències

* ↑ «Poblacio de Nagorno-Karabakh (2005)». Arxivat de l'original el 2011-03-02. [Consulta: 2 desembre 2020].
* ↑ «Карта 33. Зона конфликта в Нагорном Карабахе (1988–1994...)». iriston.com.
* ↑ «Vidéo de Taghavard à Martuni qui semble être en grande partie ou totalement (...) - Nouvelles d'Arménie en Ligne». [Consulta: 2 desembre 2020].
# Ramon Rosas i Vilaseca

Ramon Rosas i Vilaseca (Súria, Bages, 1881 - Perpinyà, 1943) fou un pagès, obrer i sindicalista català. Va ser alcalde de Polinyà. Fou el germà gran del també sindicalista Josep Rosas i Vilaseca.

## Biografia

Ramon Rosas era fill de Josep Rosas i Pla i de Teresa Vilaseca i Vilanova. Va començar a treballar de pagès a Clariana de Cardener i, més tard, com a obrer tèxtil, a la colònia Burés de Castellbell i el Vilar. Militant de la Solidaritat Obrera, quan esclatà la Setmana Tràgica va organitzar grups armats que paralitzaren les fàbriques de la Bauma, el Borràs i Sant Vicenç de Castellet. Per aquest motiu fou encausat i hagué d'exiliar-se un temps a París. El 1910 va participar en la constitució de la CNT. Del 1936 al 1939 va ser alcalde de Polinyà. En acabar la guerra civil espanyola es va exiliar a Perpinyà, on va morir.

## Referències

* 1 2 Simó i Bach, Ricard. Sabadellencs morts en l'exili. Sabadell: Agulló Costa, 1986, p. 161. ISBN 84-6636-00-0.
* ↑ Violencia en Barcelona 1896-1909
# Lü Dai

    En aquest nom xinès, el cognom és Lü.
Lü Dai :
| Xinès tradicional: | Xinès tradicional: | 呂岱 |
| Xinès simplificat: | Xinès simplificat: | 吕岱 |
Lü Dai (161-256 EC), nom estilitzat Dinggong (定公), va ser un general militar de Wu Oriental que va viure durant el període dels Tres Regnes de la història xinesa. Seguint la mort de Sun Quan, a Zhuge Ke i Lü se els va encomanar el govern de l'estat. Això no obstant, d'acord amb els registres històrics, Lü va servir durant el regnat de Sun Quan com Gran General. Es diu que es va mantenir actiu fins i tot durant la seva vellesa.

## Vegeu també

* Personatges dels Tres Regnes

## Referències

* Chen Shou. Registres dels Tres Regnes, Capítol 60, Biografia de Lü Dai.
# Lèlia

Lèlia és el nom dels següents personatges:
* Gens Lèlia, gens romana plebea
* Lèlia Major, filla gran de Gai Leli el Savi.
* Lèlia Menor, filla petita de Gai Leli el Savi.
# Can Costa (Vilassar de Dalt)

Can Costa és una obra de Vilassar de Dalt (Maresme) protegida com a Bé Cultural d'Interès Local.

## Descripció

Masia de tres cossos de planta baixa i dos pisos. El cos central té la coberta a dos vessants i el carener paral·lel a la façana. Les cobertes dels dos cossos laterals de planta baixa i pis són d'un sol vessant amb carener perpendicular a la façana.
Els brancals, les llindes i els ampits de les finestres són de pedra. La porta és adovellada.

## Referències

* 1 2 «Can Costa». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 21 desembre 2019].
# Billy Elliot: el musical

Billy Elliot: el musical (originalment en anglès, Billy Elliot the Musical Live) és una versió filmada britànica del 2014 del musical d'Elton John Billy Elliot (2005), que al seu torn es basava en la pel·lícula Billy Elliot del 2000. Stephen Daldry va dirigir tant la pel·lícula original com l'adaptació musical del 2014. S'ha subtitulat al català per TV3.
Gravada el 28 de setembre de 2014 al Victoria Palace Theatre del West End de Londres, Billy Elliot es va projectar en directe als cinemes de diversos països europeus, seguit de més projeccions a tot el món. Les projeccions als Estats Units van tenir lloc els dies 12, 15 i 18 de novembre del mateix any.
La producció filmada és protagonitzada per Elliott Hanna com a Billy i Ruthie Henshall com la Sra. Wilkinson, a més de Deka Walmsley, Ann Emery i Chris Grahamson com el pare, l'àvia i el germà gran de Billy, respectivament.

## Referències

* ↑ «"Billy Elliot, el Musical", dels guants de boxa a les sabatilles de ballet - TV3», 04-01-2023. Arxivat de l'original el 2023-01-04. [Consulta: 15 gener 2023].
* ↑ Voss, Brandon. «Elton John Musical 'Billy Elliot' Will Dance Into Movie Theaters». The Advocate. Here Media, 03-11-2014.
# Alice Stone Blackwell

Alice Stone Blackwell (Nova Jersey i Orange, 14 de setembre de 1857 - Cambridge, 15 de març de 1950) fou una poeta, escriptora, protofeminista i sufragista americana, editora d'un periòdic americà líder en els drets de les dones.

## Referències

* ↑ «Alice Stone Blackwell | American leader and editor» (en anglès). Encyclopedia Britannica.
# Stone (unitat de massa)

Un stone és una unitat de massa emprada només en el sistema imperial del Regne Unit, encara que també havia estat emprada per altres països de la Commonwealth. És igual a 6,35029318 quilograms. S'abreuja st, i les seves equivalències són les següents:
* 98.000 grans
* 3584 dracmes avoirdupois
* 224 unces avoirdupois
* 14 lliures avoirdupois
* 0,560 arroves
* 0,14 quintars nord-americans
* 0,125 quintars britànics
Vuit stones són un quintar britànic.

## Història

La unitat de pes "stone" ('pedra' en català) es va usar històricament per pesar els articles agrícoles. Per exemple: es venien les patates tradicionalment en stones i half stones (14 lliures i 7 lliures respectivament). Històricament el nombre de lliures en una stone va variar segons l'article mesurat, ja que no era igual en tots els llocs ni totes les vegades.

## Ús actual

Encara que en el 1985 l'Acta de Pesos i Mesures va prohibir l'ús de la stone com una unitat de mesura per a fins comercials (així com una unitat suplementària), aquest segueix sent usat dins del Regne Unit com un mitjà d'expressar el pes del cos humà de manera àmplia. El seu ús familiar es va estendre de manera persistent en el Regne Unit, comparant-se amb altres unitats imperials (com el peu, la polzada, i la milla) que ja van ser suplantades completament (o en part) per les unitats mètriques, considerades ara d'ús oficial en aquell país. Les distàncies o longituds, i les unitats de velocitat, encara s'expressen oficialment en iardes, milles i mph al Regne Unit, i dento de l'ús oficial, les mesures de massa s'expressen en stones i quilograms pel pes del cos humà.
Fora del Regne Unit, la stone pot emprar-se també per expressar el pes del cos en els contextos casuals d'altres països de la Commonwealth.

## Vegeu també

* Sistema anglosaxó

## Enllaços externs

* Conversió de stones en altres unitats de massa
Viccionari
# Reserva índia de Tampa

La reserva índia de Tampa és una de les sis reserves índies seminola regides per la tribu reconeguda federalment Tribu Seminola de Florida. Està situada al comtat de Hillsborough (Florida). Alguns residents de la Reserva Brighton parlen el muskogi, en lloc del mikasuki parlat per altres seminoles, així com la tribu Miccosukee.

## Desenvolupament econòmic i història

El Seminole Hard Rock Hotel and Casino Tampa es troba a la reserva a Tampa (Florida), així com el Hard Rock Cafe, Green Room, i una cadena de menjars.
La reserva de Tampa fou fundada en 1980 en nou acres de terra. Ruby Tiger Osceola i 17 membres de la seva família s'hi traslladaren des de Bradenton cap a la reserva a requeriment del seu cap James E. Billie. En 2002 tenia una població de 200 residents.

## Reserves

Les altres cinc reserves de la Tribu Seminola de Florida són:
* Reserva índia de Big Cypress, la més gran del territori, de 212,306 km², als comtats de Broward i Hendry
* Reserva índia de Hollywood (abans reserva Dania), de 2,1 km², al comtat de Broward
* Reserva índia Immokalee, al comtat de Collier
* Reserva índia de Fort Pierce, de 0,2 km² al comtat de St. Lucie, cedida a la tribu el 1995 pel Departament de l'Interior dels Estats Units
* Reserva índia de Brighton, de 147,86 km², al comtat de Glades

## Notes

* 1 2 3 Cridlin, Jay. "Seminole matriarch shaped reservation." St. Petersburg Times: Tampa Bay. 17 June 2002. Retrieved 15 June 2013.
* ↑ Mahon, pp. 201–202.
* ↑ "Seminole Hard Rock Casino Tampa." 500 Nations. Retrieved 15 June 2013.
* 1 2 3 Pritzker 392
* ↑ Daniel Chang, "Seminole Tribe to Close Park Near Hollywood", Miami Herald, 14 September 2012

## Referències

* Pritzker, Barry M. A Native American Encyclopedia: History, Culture, and Peoples. Oxford: Oxford University Press, 2000. ISBN 978-0-19-513877-1.

## Enllaços externs

* Seminole Tribe of Florida, official website
# Llista de rèptils del Solsonès

Aquesta llista de rèptils del Solsonès inclou el nom comú de totes les espècies de rèptils trobades al Solsonès ordenats alfabèticament: Segons la bibliografia citada són un total de 17 espècies i 4 espècies més que es considera probable que es trobin al Solsonès tot i que no se n'ha constatat la seva presència de forma fefaent.
La llista també inclou les diferents formes de nom comú d'una espècie quan es dona aquesta circumstància. En aquests casos, la segona o tercera forma de denominació apareix entre parèntesis.

## Tortugues
### Tortuga de rierol

La tortuga de rierol (Mauremys leprosa) és l'única espècie de tortuga autòctona de la comarca. Tot sembla indicar, però, que actualment és molt rara, si no extinta al Solsonès.
Aquesta tortuga viu en rieres o basses d'aigües permanents i amb poc corrent en àrees d'altituds inferiors al 600 metres, amb una pluviositat anual d'entre els 500 i 900 mm i una temperatura mitjana superior als 11 °C. Les poques citacions de què es disposen es concentren al sud de la comarca. S'ha localitzat al pantà de Sant Ponç entre els anys 1994 i 1995, i a la riera de Sanaüja a principis dels anys noranta.

## Serps
### Colobra bordelesa
### Serp de collaret

Detectada aquest estiu 09 una nova població a la zona de Llobera.

### Serp verd-i-groga
## Bibliografia

* Guixé Coromines, David. El medi natural del Solsonès. Barcelona: Universitat de Barcelona, 2008. ISBN 9788474533138. , pàg. 247 a 259.